NARIADENIE KOMISIE (ES) č. 1776/2004
zo 14. októbra 2004,
ktorým sa stanovuje suma, ktorú výrobcovia cukru zaplatia predajcom cukrovej repy z dôvodu rozdielu medzi maximálnou hodnotou odvodu B a hodnotou tohto odvodu pre hospodársky rok 2003/2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1260/2001 z 19. júna 2001 o spoločnej organizácii trhu v sektore cukru (1), najmä na jeho článok 18 ods. 5,
keďže:
(1)
Článok 18 ods. 2 nariadenia (ES) č. 1260/2001 stanovuje, že v prípade, ak je odvod B nižší ako maximálna hodnota uvedená v článku 15 ods. 4 tohto nariadenia, podľa potreby upravený v súlade s článkom 15 ods. 5, výrobcovia cukru zaplatia predajcom cukrovej repy 60 % rozdielu medzi maximálnou hodnotou príslušného odvodu a hodnotou odvodu B skutočne pripísanou na vrub. Článok 9 ods. 1 nariadenia Komisie (ES) č. 314/2002 z 20. februára 2002, ktorým sa ustanovujú podrobné pravidlá pre uplatňovanie systému kvót v sektore cukru (2), stanovuje, že príslušné splatné sumy sa určia v rovnakom čase a rovnakým postupom ako výška základných produkčných odvodov.
(2)
Nariadenie Komisie (ES) č. 1430/2003 (3) stanovilo na hospodárky rok 2003/2004 maximálnu hodnotu odvodu B na 37,5 % z intervenčnej ceny pre biely cukor a nariadenie Komisie (ES) č. 1775/2004 (4) stanovilo odvody B splatné pre tento hospodárky rok na sumy, ktoré sa rovnajú 27,050 % z intervenčnej ceny pre biely cukor. Z dôvodu tohto rozdielu je potrebné stanoviť v súlade s článkom 18 ods. 2 nariadenia (ES) č. 1260/2001 sumu, ktorú výrobcovia cukru zaplatia predajcom cukrovej repy za tonu cukrovej repy štandardnej kvality.
(3)
Riadiaci výbor pre cukor nevydal žiadne stanovisko v lehote, ktorá mu bola pridelená jeho predsedom,
PRIJALA TOTO NARIADENIE:
Článok 1
Suma uvedená v článku 18 ods. 2 nariadenia (ES) č. 1260/2001 týkajúca sa odvodu B, ktorú výrobcovia cukru zaplatia predajcom cukrovej repy, sa pre hospodárky rok 2003/2004 stanovuje na 5,151 eur za tonu cukrovej repy štandardnej kvality.
Článok 2
Toto nariadenie nadobúda účinnosť tretí deň od jeho uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 14. októbra 2004